Som manager ledet Souness Rangers til fire strake ligamesterskap i Skottland. Han var også på god vei til å vinne sitt femte strake ligagull i 1991, men forlot klubben før ligagullet var i havn for å overta som manager for Liverpool. Oppholdet i Liverpool ble derimot en stor nedtur. Riktignok vant Liverpool FA-cupen i 1992, men ligaplasseringene var klubbens svakeste på over 30 år, og Souness valgte å trekke seg i januar 1994.